సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
కోచ్‌పై మండిపడిన ప్రీతిజింటా
బాలీవుడ్ నటి, కింగ్స్ ఎలెవన్ పంజాబ్ ఫ్రాంచైజీ ఓనర్ ప్రీతి జింటాకి ఒక్కసారిగా ఆగ్రహం కట్టలు తెంచుకుంది.
TNN | Updated:
May 12, 2016, 02:53PM IST
బాలీవుడ్ నటి, కింగ్స్ ఎలెవన్ పంజాబ్ ఫ్రాంచైజీ ఓనర్ ప్రీతి జింటాకి ఒక్కసారిగా ఆగ్రహం కట్టలు తెంచుకుంది. మొహాలీలో ఒక్క పరుగు తేడాతో రాయల్ ఛాలెంజర్స్ బెంగుళూరు జట్టు చేతిలో ఓటమిపాలవడాన్ని సీరియస్‌గా తీసుకున్న ప్రీతి ఆ కోపాన్నంతా జట్టు కోచ్ సంజయ్ బంగర్‌పై చూపించింది. సోమవారం బెంగుళూరు జట్టుతో జరిగిన మ్యాచ్‌లో బంగర్ ఎంచుకున్న బ్యాటింగ్ ఆర్డర్ నచ్చని ప్రీతి.. ఆటగాళ్లు, ఫ్రాంచైజీ సిబ్బంది సమక్షంలోనే కోచ్‌ని తీవ్రంగానే మందలించినట్టు తెలుస్తోంది. అయితే, ఈ మందలింపు వ్యవహారంపై మీడియా వివరణ తీసుకునే ప్రయత్నం చేయగా, అటు ప్రీతి కానీ ఇటు కోచ్ బంగర్ కానీ ఈ ఘటన జరగనేలేదన్నట్టుగా స్పందించారు. కానీ కోచ్‌పై ప్రీతి రుసరుసలు నిజమేనంటూ నలుగురు ప్రత్యక్షసాక్షులు విడివిడిగా ఇచ్చిన స్టేట్‌మెంట్‌లో పేర్కొన్నారు. అక్షర్ పటేల్ కన్నా ముందుగా ఫరాన్ బెహరదీన్‌ని బ్యాటింగ్‌కి పంపడాన్ని తప్పు పడుతూ ప్రీతి కోచ్‌పై మండిపడినట్టుగా ఆ నలుగురు ప్రత్యక్షసాక్షులు తెలిపారు. ఒకవేళ ఆరోజు ఫరాన్ కన్నా అక్షర్ పటేల్ ముందుగా బ్యాటింగ్‌కి వెళ్లి వుంటే. అతడు జట్టుని గెలిపించే వాడని వాదించిన ప్రీతి జింటా .. సంజయ్‌ని కోచ్ బాధ్యతల నుంచి తొలగిస్తానంటూ ప్రీతి పదేపదే బెదిరించడం, ఇదంతా ఆటగాళ్లు, సిబ్బంది మధ్య జరగడంతో అతడు కూడా క్షమాపణలు చెప్పడం జరిగిందని ప్రత్యక్షసాక్షుల కథనం చెబుతోంది.